रिपोर्ट को इस सप्ताह के आखिर में डबलिन में होने वाले आईसीसी के वार्षिक सम्मेलन में सार्वजनिक किया जा सकता है। शोध में यह भी बताया गया है कि 68 प्रतिशत फैंस वुमेन क्रिकेट देखने में रूचि रखते हैं, जबकि 65 प्रतिशत महिला वर्ल्ड कप में रूचि लेते हैं। इसके अलावा करीब 70 प्रतिशत प्रशंसक चाहते हैं कि महिला क्रिकेट का ज्यादा से ज्यादा प्रसारण हो। ऐसा माना जाने लगा है कि टी-20 के आने से टेस्ट क्रिकेट खत्म होता जा रहा है, लेकिन इस सर्वे के बाद यह धारणा गलत साबित हुई है। इसमें शामिल 19000 से अधिक लोगों में से करीब 70 प्रतिशत (16 से 69 उम्र की आयु वाले) टेस्ट क्रिकेट को पसंद करते हैं।